L 85/10 Az Európai Unió Hivatalos Lapja 2011.3.31. A BIZOTTSÁG VÉGREHAJTÁSI HATÁROZATA (2011. március 30.) a bulgáriai ragadós száj- és körömfájás elleni egyes védekezési intézkedésekről szóló 2011/44/EU határozat módosításáról (az értesítés a C(2011) 2023. számú dokumentummal történt) (EGT-vonatkozású szöveg) (2011/198/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellen- őrzésekről szóló, 1989. december 11-i 89/662/EGK tanácsi irányelvre (!) és különösen annak 9. cikke (4) bekezdésére, tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellen- őrzésekről szóló, 1990. június 26-i 90/425/EGK tanácsi irány- elvre () és különösen annak 10. cikke (4) bekezdésére, mivel: (1) 2011 januárjában Bulgáriában megerősítették, hogy egy vaddisznóban, valamint számos esetben haszonálla- tokban is ragadós száj- és körömfájás előfordulását észlelték. Bulgária erre tekintettel a ragadós száj- és körömfájás elleni védekezésre irányuló közösségi intézke- désekről szóló, 2003. szeptember 29-i 2003/85/EK tanácsi irányelvben foglaltak szerint ) intézkedéseket tett. Ezen túlmenően — a Bulgária által tett védekezési intéz- kedések érvényesülésének az elősegítésére — a Bizottság elfogadta a bulgáriai ragadós száj- és körömfájás elleni egyes védekezési intézkedésekről szóló, 2011. január 19-i 2011/44/EU határozatot (?), amelyet 2011. március 31-ig kell alkalmazni. 2011. március 19-én Bulgáriától bejelentés érkezett, amely szerint ragadós száj- és körömfájás előfordulását észlelték a Burgasz megyében található Malko Tarnovo településtől — ahonnan 2011. január 31-én a ragadós száj- és körömfájás legutolsó megjelenését jelentették — nyugatra fekvő Szredec településen legelő húsmarhákban. Az előbbiekre tekintettel a 2011/44/EU határozatban megállapított intézkedések alkalmazásának —hatályát 2011. június 30-ig meg kell hosszabbítani. A 2011/44/EU határozatot tehát ennek megfelelően módosítani kell. Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, ELFOGADTA EZT A HATÁROZATOT: 1. cikk A 2011/44/EU határozat 16. cikkében a , 2011. március 31-ig" szöveg helyébe a , 2011. június 30-ig" szöveg lép. 2. cikk Ennek a határozatnak a tagállamok a címzettjei. Kelt Brüsszelben, 2011. március 30-án. a Bizottság részéről John DALLI a Bizottság tagja 395., 1989.12.30., 13. o. 224., 1990.8.18., 29. o. 306., 2003.11.22., 1. o. 19., 2011.1.22., 20. o.